**“Grozījumi Ministru kabineta 2006. gada 21. marta noteikumos Nr. 229 “Uztura padomes nolikums” projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekta mērķis ir aktualizēt Uztura padomes sastāvu (turpmāk – padome), kuri turpmāk iesaistīsies padomes darbībā un piedalīsies tās sēdēs.Projekts stāsies spēkā atbilstoši Oficiālo publikāciju un tiesiskās informācijas likuma 7.panta otrajai daļai. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Pārtikas aprites uzraudzības likuma 19.panta otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2018.gada 29.maijā Ministru kabinetā apstiprināts rīkojums Nr.227 “Par Veselības ministrijas padotībā esošo valsts pārvaldes iestāžu reorganizāciju”, kas paredz reorganizēt Valsts Sporta medicīnas centru (turpmāk – VSMC), pārveidojot to par veselības ministra pārraudzībā esošu tiešās pārvaldes iestādi – Latvijas Antidopinga biroju. Tādējādi VSMC tiek svītrots no padomes sastāva. VSMC funkcijas attiecībā uz informatīvo atbalstu valsts pārvaldes institūcijām iedzīvotāju fiziskās veselības aprūpes īstenošanā tiek nodotas Slimību profilakses un kontroles centram (turpmāk – SPKC), kuru pārstāvis ir iekļauts padomes sastāvā. Vienlaikus, lai nodrošinātu optimālu padomes darbību, tika izvērtēti visbiežāk izskatītie jautājumi padomē un pārskatīts padomes sastāvs, svītrojot vairāku institūciju un asociāciju pārstāvjus. Ņemot vērā, ka ar ekonomiku saistītie jautājumi Uztura padomē netiek skatīti vai tiek skatīti pastarpināti, Ekonomikas ministrijas pārstāvis tiks svītrots no locekļu sastāva. Ekonomikas ministrijas pārstāvis tiks uzaicināts piedalīties padomes sēdēs, gadījumā, ja tiks skarti Ekonomikas ministrijas kompetencē esoši jautājumi. 2018.gada 15.novembrī saņemta Ekonomikas ministrijas vēstule Nr. 1.9-1/2018/685 ar noteikumu projekta saskaņojumu. Tāpat parasti sanāksmēs tiek diskutēti jautājumi par veselīga uztura veicināšanu, pārtikas produktu kvalitāti un iedzīvotāju uztura paradumiem. Tomēr jautājumi par pārtikas produktu tirdzniecību netiek skatīti un tāpēc no Uztura padomes sastāva svītrots Latvijas Pārtikas tirgotāju asociācijas pārstāvis. Lai informētu un paustu pārtikas ražotāju viedokli, Uztura padomē arī turpmāk piedalīsies Latvijas Pārtikas uzņēmumu federācijas pārstāvis. Jānorāda, ka Zemkopības ministrija, kas ir vadošā valsts pārvaldes institūcija lauksaimniecības jomā, tai skaitā izstrādā politiku pārtikas tirgus un pārtikas aprites (higiēna, drošums un kvalitāte) jomā, saskaņo noteikumu projektu bez iebildumiem. Vienlaikus no Uztura padomes sastāva svītrots Latvijas Sabiedrības veselības asociācijas pārstāvis, ņemot vērā, ka padomē piedalās pārstāvis no SPKC. Tādējādi nav nepieciešams iesaistīt asociācijas pārstāvi, jo viedokli par sabiedrības veselības jautājumiem un problēmām, kā arī tās iespējamiem risinājumiem, var paust SPKC pārstāvis. Papildus svītrots Latvijas Kardiologu biedrības pārstāvis, jo Uztura padomes sēdēs tiek skarti dažādi jautājumi par veselīgu uzturu un nav nepieciešams katrā no padomes sēdēm piedalīties ārstam - kardiologam. Padomes nolikuma 4.4. apakšpunkts nosaka, ka lēmumu sagatavošanai padomes darbībā var piesaistīt ekspertus. Tādējādi tiek plānots, ka nepieciešamības gadījumā sabiedrības veselības, kardioloģijas un citu jomu ekspertus piesaistīs konkrēta jautājuma risināšanai. Vienlaikus svītrots Rīgas domes Izglītības, kultūras un sporta departamenta pārstāvis, ņemot vērā, ka Uztura padomē piedalās Latvijas Pašvaldību savienības pārstāvis, kas varēs paust pašvaldību viedokli. Tādējādi nav nepieciešams izcelt kādu no pašvaldībām, iekļaujot to Uztura padomes sastāvā. Papildus, ņemot vērā, ka liela daļa padomē izskatāmo jautājumu ir saistīti ar bērnu uzturu un ēdināšanu, padomes sastāvā iekļauts Latvijas Pediatru asociācijas pārstāvis. Līdz šim asociācijai un pediatriem vairākkārt ir lūgts sniegt viedokli par dažādiem jautājumiem, kā arī atsevišķi pediatru pārstāvji ir piedalījušies Uztura padomes sēdēs. Mūsdienās arvien vairāk iedzīvotāju izvēlas ēst sabiedriskās ēdināšanas vietās, tāpēc arvien biežāk jautājumi Uztura padomē tiek saistīti ar sabiedriskās ēdināšanas vietās piedāvātajiem pakalpojumiem un pagatavoto ēdienu. Ir svarīgi Uztura padomē iekļaut arī sabiedriskās ēdināšanas uzņēmumu pārstāvi, kas pārstāvētu lielu daļu uzņēmumu. Tāpēc noteikumu projekts papildināts ar Latvijas Viesnīcu un restorānu asociācijas (turpmāk – LVRA) pārstāvi. Asociācijā ir vairāk kā 300 biedri, to vidū – viesnīcas, viesu mājas, to restorāni, kā arī citi restorāni, izglītības iestādes, kurās mācās nākamie tūrisma un viesmīlības industrijas profesionāļi, kā arī vairākas servisa kompānijas. Asociācija ietver arī atsevišķus ēdinātājus, kuri sniedz ēdināšanas pakalpojumus izglītības iestādēs. Tādējādi attiecīgās asociācijas pārstāvis varēs sniegt pēc iespējas plašāku viedokli, aptverot daudzu sabiedriskās ēdināšanas uzņēmumu viedokli un industriju kopumā. LVRA informēja, ka piekrīt piedalīties Uztura padomes darbībā. Latvijas Ģimenes ārstu asociācija un Latvijas Lauku ģimenes ārstu asociācija informēja, ka turpmāk nepiedalīsies padomes darbībā un attiecīgi šīs asociācijas svītrotas no padomes sastāva. Pamatojoties uz to, ka grozījumi paredz izmaiņas padomes sastāvā, tika precizēts padomes locekļu skaits, kad tiek uzskatīts, ka padome ir lemttiesīga. Tiek plānots, ka turpmāk padome tiks uzskatīta par lemttiesīgu, ja tās sēdē piedalās ne mazāk kā puse padomes locekļu. |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pārskatot Uztura padomes darbā iesaistītās iestādes un nevalstiskās organizācijas un to deleģētos pārstāvjus, tiks optimizēta padomes sēžu darbība un attiecīgi veicināta mērķa sasniegšana – veicināt uztura politikas īstenošanu, analizējot ar uzturu saistītās sabiedrības veselības problēmas un sniedzot priekšlikumus šo problēmu risināšanai. Tāpat projekts ietekmēs no Uztura padomes izslēgto locekļu darbību, tostarp Ekonomikas ministrijas, Latvijas Pārtikas tirgotāju asociācijas, Latvijas Sabiedrības veselības asociācijas, Latvijas Kardiologu asociācijas, Latvijas Ģimenes ārstu asociācijas un Latvijas Lauku ģimenes ārstu asociācijas pārstāvju darbību, mazinot to noslodzi. Papildus tiks ietekmēta Latvijas Viesnīcu un restorānu asociācijas pārstāvju un Latvijas Pediatru asociācijas darbība, kas papildus iekļautas Uztura padomes sastāvā, un to pārstāvji turpmāk piedalīsies sēdēs. Citu personu darbība netiks ietekmēta. |
| 2. | Tiesiskā regulējuma ietekme uz tautsaimniecību un administratīvo slogu | Nevalstisko organizāciju pārstāvjiem, kuri svītroti no Uztura padomes sastāva, varētu tikt mazināts slogs. Savukārt nevalstisko organizāciju pārstāvjiem, kurus ir paredzēts iekļaut Uztura padomes sastāvā, iespējams, palielināsies slogs. Tomēr nav pieejamas informācijas par šo asociāciju pārstāvju kopējo noslodzi, konkrētu pārstāvju pienākumiem, un tādējādi nav iespējams veikt precīzus aprēķinus par sloga apmēru.  |
| 3. | Administratīvo izmaksu monetārs novērtējums | Nav |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Publiskajai apspriešanai projekts no 2018.gada 1. līdz 2018.gada 30.oktobrim ievietots Veselības ministrijas mājas lapas sadaļā „Sabiedrības līdzdalība, Publiskā apspriešana”.  |
| 2. | Sabiedrības līdzdalība projekta izstrādē | Publiskajai apspriešanai projekts no 2018.gada 1. līdz 2018.gada 30.oktobrim ievietots Veselības ministrijas mājas lapas sadaļā „Sabiedrības līdzdalība, Publiskā apspriešana”. Publiskās apspriešanas laikā iebildumi vai priekšlikumi netika saņemti. LVRA (š.g. 13.novembra elektroniskā pasta vēstulē) un Latvijas Pediatru asociācija (š.g. 11.septembra elektroniskā pasta vēstule) informēja, ka piekrīt piedalīties Uztura padomes darbībā.  |
| 3. | Sabiedrības līdzdalības rezultāti | Publiskās apspriešanas laikā iebildumi netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Uztura padomes locekļu pārstāvētās institūcijas un nevalstiskās organizācijas |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektam nav plānota papildu ietekme uz pārvaldes funkcijām un institucionālo struktūru.  |
| 3. | Cita informācija | Nav |

Veselības ministre Ilze Viņķele

Vīza: Valsts sekretāra p.i. Daina Mūrmane-Umbraško

Piķele, 67876075

lasma.pikele@vm.gov.lv